S’antigu nuraghe
(23.08.2003)

Sunu battromiz’annos a cust’era
Chi sos Nuraghes tentu an’esistenzia
Costruidos cun’omines de potenzia
De forza e manuale arte vera

Oe sunu amirados che chimera
Cun cust’insoro arcanica presenzia
Pero sa manu ‘e sa delinquenzia
Los han ridottos in mala manera

Custa zente illusa e vanitosa
In chirca ‘e tesoros delirantes
Han frugadu sa terra in varios trettos

Non solu han profanadu ogni Losa
Han distruttu sas Tumbas de Gigantes
In chirca de tesoros e bronzettos.